stanford-oval/wikipedia huggingface dataset:
סיקס פלאגס גרייט אדוונצ'ר
היסטוריה > עידן טיים וורנר (1990–1997)

בשנת 1990, טיים וורנר רכש נתח של 19.5% בסיקס פלאגס, ובסוף 1991 הוא רכש 30.5% נוספים שהעניקו לו החזקה ב-50% מהתאגיד.
טיים וורנר ניצל את ההזדמנות כדי לפרסם ולקדם את הסרטים שלו דרך הפארק.
הוא רכש את 50% הנותרים בשנת 1993, ולאחר מכן מכר 51% מהחברה לונצ'רס בוסטון ב-1995, אך בפועל, טיים וורנר המשיך לנהל את הפארקים עד 1997.
היסטוריה > 1998–2005

חברת פרמייר רכשו את סיקס פלאגס מטיים וורנר וונצ'רס בוסטון ב-1 באפריל 1998.
בשנה הבאה, ההנהלה החדשה הוסיפה עשרות רכבות שטוחות לפארק.
לא נעשו שינויים בפארק בשנת 2000, אלא בכל רחבי השטח - נבנה מגרש חניה נפרד ופרק מים בשם "הוריקן הארבור" נבנה ונפתח בסוף מאי. הוריקן הארבור גודר בנפרד ונגבו דמי כניסה לחוד מפארק השעשועים. הפרק מורכב מעשרות מגלשות מים, אזור משחקי פעוטות ובריכת גלים.
בשנת 2001, לפארק נוספה עוד רכבת ההרים בשם ניטרו, רכבת הרים שדורגה אז כמהירה ביותר בניו ג'רזי והגבוהה ביותר בחוף המזרחי של ארצות הברית.
בשנת 2005, נוספה רכבת ההרים קינגדה קה, שהיא הגבוהה ביותר בעולם, נכון לשנת 2010, והשנייה במהירותה, מאז פתיחתה של פורמולה רוסה בנובמבר 2010.
היסטוריה > עידן שפירא (2006–2010)

בסוף שנת 2005, קבוצת פרמייר הודחה ומארק שפירא מונה כמנכ"ל.
רכבת ההרים מדוזה שופצה וחזרה בשנת 2009 כ"Bizarro", גלגול חדש של אותה הרכבת. כל הרכבת, התחנה, ואלמנטים הסמוכים לה השתנו ונצבעו מחדש. רצועות הקומיקס "Bizarro" הונחה לאורך קו התור, ואפקטים מיוחדים כמו מתזי מים, להביור ופסקול במהלך הנסיעה נוספו למתקן. השיפוץ החזיר את ההמונים לרכבת שהתחילה לאבד את הקסם והפופולריות המקורית שלה.
היסטוריה > עידן אנדרסון (2010 עד היום)

בחודש אפריל 2010, החלו שמועות כי מכונת הצרחות האמריקנית תוסר בסוף העונה. עד אמצע יוני, השמועות היו שהרכבת תוסר ב-1 ביולי. תאריך זה התקרב, אך ב-5 ביולי 2010, Six Flags אישרה באמצעות פייסבוק, את השמועות של הסרת הרכבת ב-18 ביולי 2010.
המתקן נסגר בשעה מאוחרת באותו תאריך ונהרס מיד לאחר מכן כדי לפנות מקום ל"אטרקציה המרכזית החדשה בשנת 2011."
ב-16 בספטמבר 2010 הנהלת הפארק הודיעה כי "גרין לנתרן", רכבת הרים שהנוסעים בה עומדים לאורך הנסיעה תצורף לפארק במקום הרכבת שנסגרה.
רשימת האטרקציות > הרחוב הראשי

הרחוב ראשי משמש כשער הכניסה לסיקס פלאגס גרייט אדוונצ'ר.
הוא בנוי כעיר אמריקנית קדומה, אי שם בסביבות המאה ה-18.
בחזית מזרקת גדולה, מקום מפגש פופולרי.
בסביבות ההאלווין נצבעת המזרקה בצבע אדום לכבוד פסטיבל ההפחדות המסורתי שנערך כל סתיו.
רשימת האטרקציות > היער הקסום

היער הקסום משמש כאם הדרך של הפארק, והיה במקור חלק מהכניסה.
האזור נועד לגרום למבקרים בו להרגיש כמו ילדים, והעיצוב הדמיוני עם הצבעים הבהירים נותנים למבקר הרגשה קסומה.
בית הקפה, המעוצב כמו קערת גלידה ענקית, בנוי יחד עם קרוסלה צבעונית וקרוסלת ספלי תה.
בשיפוץ ב-2012 צידו המזרחי של האזור נשאר כיער הקסום ואילו הצד המערבי נהפך לסמטת ההרפתקאות.
אטרקציות:
| המתקן | שנת פתיחה | תיאור |
| --- | --- | --- |
| הבריחה הגדולה של הודיני | 1999 | חדר עם מושבים משני הצדדים, שיוצר אשליה כאילו כל החדר מתהפך |
| קרוסלה | 1974 | הקרוסלה הקלאסית של הפארק |
| כוסות תה | 1996 | קרוסלה המעוצבת בצורת כוסות תה |
רשימת האטרקציות > נמל ההרפתקאות

נמל ההרפתקאות נפתח ב-2011. הוא מורכב מחלקים ישנים של הפארק שחוברו יחדיו לאזור חדש.
אטרקציות:
| המתקן | שנת פתיחה | תיאור |
| --- | --- | --- |
| קונגו | 1981 | נסיעה באבוב בנהר מלאכותי הכולל מפלים המרטיבים את הנוסעים. |
| ניטרו | 2001 | רכבת הרים מפלדה (גובה-70 מ'), והשנייה בגובהה בפארק. |
רשימת האטרקציות > ספארי ילדים

ספארי ילדים נוסף בשנת 2011, ורוב המתקנים נלקחו מאזורים ישנים.
אטרקציות:
| המתקן | שנת פתיחה | תיאור |
| --- | --- | --- |
| ספארי אוויר | 2007 | מתקן לילדים |
| בנג'ו | 1976 | מתקן לפעוטות |
| ג'ואי הקפצן | 1999 | מתקן ילדים |
| הריקשות של ראג'ה | 1982 | מרוץ מכוניות לילדים |
| סיור בספארי | 1999 | נסיעה במכונית פתוחה בספארי |
| סקיי זומבה | 1999 | מתקן לילדים בצורת כדורים פורחים קטנים |
רשימת האטרקציות > נמל הלוני טונס

אזור זה מיועד לילדים בגן ומבוסס על דמויות הלוני טונס. נפתח בשנת 1999.
אטרקציות:
| המתקן | שנת פתיחה | תיאור |
| --- | --- | --- |
| טיסה עם באגס באני | 1999 | נסיעה במטוסים מסתובבים |
| מפעל כיף של באגס באני | 1999 | אזור משחקים אינטראקטיביי לילדים |
| הצוללת של דאפי | 1999 | נסיעה בצוללת |
| Pepe’ Lepew’s Hearts Aweigh | 1999 | ספלי תה מסתובבים |
| הרכבת של רוד ראנר | 1999 | רכבת הרים קטנה לילדים (גובה 2.64 מ ') |
| הטורנדו של טאז | 1999 | קרוסלת נדנדות |
רשימת האטרקציות > עיר הסרטים

מתחם זה מאחד את האזורים "פסטיבל הכיף" ו-"עיר האקשן" אשר היו מופרדים בעבר למקשה אחת. הוא מעוצב כמגרש חניה בהוליווד, עם בניינים בסגנון הוליוודי, חנויות, דוכנים, ועוד אטרקציות. רוב האטרקציות היו קשורות בעבר לקומיקס (כמו באטמן ורובין וליגת הצדק), אך במשך השנים האטרקציות הוסרו, ונשארו באזור 2 רכבות הרים בלבד.
רכבת ההרים ניטרו נכללה בשטח עיר הסרטים עד שנת 2011, כאשר הפכה לחלק מאזור נמל הרפתקאות.
אטרקציות:
| המתקן | שנת פתיחה | תיאור |
| --- | --- | --- |
| באטמן: הנסיעה | 1993 | רכבת הפוכה (הנוסעים תלויים מתחת למסילה) הכוללת 5 לופים |
| האביר האפל | 2008 | רכבת מקורה, נפתחה במקביל לשחרורו של הסרט האביר האפל |
| ליגת הצדק: הקרב על מטרופוליס | 2017 | מתקן מקורה בארבעה ממדים |
| סיבוב הסייבר של סייבורג | 2018 | מתקן מסוג חדש הגורם לנוסעים להסתובב ולהתהפך |
רשימת האטרקציות > שפת האגם

שפת האגם, כפי שהשם מרמז, נמצא ממש על שפת האגם בחלקו האחורי של הפארק. המתקנים והמבנים על שפת האגם נותרו כפי שהיו ולא שונו במהלך השנים. במתחם קיימות גם מסעדות.
אטרקציות:
| המתקן | שנת פתיחה | תיאור |
| --- | --- | --- |
| האוצר האבוד של שחור הזקן | 1999 | רכבת הרים לכל המשפחה |
| שודד ים | 1980 | ספינת פיראטים מתנדנדת |
| שודדים | 1999 | קרוסלה בצורת גולגולות |
| הר הגולגולות | 1996 | רכבת הרים משפחתית מקורה, נסיעה בחשכה |
| רכבל | 1974 | רכבל קרוניות העובר מעל הפארק ומקשר לאזור ההרפתקאות |
| צלחת | 1974 | מתקן עגול שמסתובב ומתרומם |
| הג'וקר | 2016 | רכבת הרים בארבעה ממדים, המושבים מתהפכים בנוסף למסילה העולה והיורדת |
רשימת האטרקציות > אזור ההרפתקאות

המקום נקרא בעבר "המיטב של המערב", והוא אזור מאוד ציורי. זהו ביתם של רבים מהמבנים המפורסמים של הפארק כמו המבצר, Wagon Conestoga, ומסעדת Best of the West שהיא בין הפופולריות בפארק.
אטרקציות:
| המתקן | שנת פתיחה | תיאור |
| --- | --- | --- |
| ביזארו (לשעבר מדוזה) | 1999 | רכבת הרים הכוללת 7 היפוכים, בה הנוסעים יושבים ללא רצפה לרגליהם |
| רכבת המכרה | 1974 | הרכבת הראשונה בפארק, רכבת לכל המשפחה שעוברת מעל אגם קטן. |
| רכבל | 1974 | רכבל קרוניות העובר מעל הפארק ומקשר לשפת האגם |
| שיט בולי עץ | 1974 | מתקן מים שמסתובב באי הסמוך לפארק, בעל 3 מפלים. |
רשימת האטרקציות > הפארק הלאומי של באגס באני

הפארק הלאומי של באגס באני נפתח בשנת 2006, יחד עם רכבת ההרים אל טורו. הוא מכיל בעיקר מתקנים לילדים קטנים, ומעוצב כאזור כפרי על שפת האגם.
אטרקציות:
| המתקן | שנת פתיחה | תיאור |
| --- | --- | --- |
| קרוסלת המחנה של באגס באני | 2006 | קרוסלה עם דמויות הלוני טונס |
| מגדל המים | 2006 | מגדל מים ממנו יוצאים זרמי מים שניתן להתרחץ בהם |
| מטוסים | 2006 | קרוסלת מטוסים |
| הכדור הפורח של דאפי דאק | 2006 | קרוסלה בצורת כדורים פורחים שמתרוממים בזמן הנסיעה. |
| גלגל מרכבות | 2006 | מיני גלגל ענק בצורת מרכבות עגלונים. |
רשימת האטרקציות > פלאזה דה-לה קרנבל

לחלק זה של הפרק יש השפעות ספרדיות כבדות, כולל המוזיקה, האורות, ומבנים שונים (דוגמת התחנה של רכבת ההרים אל טורו). האזור כולו מאוד חגיגי ומלא בצבעים מרהיבים ובניינים עם גגות רעפים בסגנון ספרדי.
אטרקציות:
| המתקן | שנת פתיחה | תיאור |
| --- | --- | --- |
| אל-טורו | 2006 | רכבת הרים מעץ, ובין רכבות העץ עם השיפוע החד ביותר! זכתה במקום השני בתואר "רכבת העץ הטובה בעולם" |
| טנגו | 2006 | מתקן מסתובב למשפחות |
| אל-דיאבלו | 2015 | מתקן מסוג סופר לופ הנראה כמו רכבת הרים, אך למעשה חוזר על אותה הלולאה |
רשימת האטרקציות > ממלכת הזהב

ממלכת הזהב נפתחה בשנת 2005 עם פתיחת רכבת ההרים קינגדה קה במקום אזור שנקרא ארץ באגס באני. חלק זה של פרק מכיל מקדשי אבן, צמחייה רבה (למשל במבוק) ועוד.
אטרקציות:
| המתקן | שנת פתיחה | תיאור |
| --- | --- | --- |
| קינגדה קה | 2005 | רכבת ההרים הגבוהה בעולם. קו התור עובר בסבך צמחים ובצמוד למסלול שיגור הרכבת. |
| זומנג'רו-נפילת האבדון | 2014 | שלוש מעליות שמורמות באיטיות, ולאחר שמגיעות לשיא הגובה נופלות במהירות גבוהה. המתקן נפתח בקיץ 2014 ומוקם לרגלי רכבת ההרים קינגדה קה. מתקן זה הוא הגבוה ביותר מסוגו בעולם. |
| מקדש המים | 2005 | מתקני מים לילדים, פתוח בימי הקיץ. |
| תגליות הספארי | 2011 | האורחים יוכלו לקבל מבט מקרוב למגוון רחב של בעלי חיים שונים מכל רחבי העולם. |
רשימת האטרקציות > הטיילת

מרכז הפארק, עם הרבה משחקי קרנבל, דוכנים, מסעדות ומזנונים.
אטרקציות:
| המתקן | שנת פתיחה | תיאור |
| --- | --- | --- |
| אומץ צלילת השטן | 1996 | נפילה חופשית מגובה של 50 מטרים במהירות של 95 קמ"ש (בתשלום נוסף) |
| מרוץ הכביש האמריקאי | 1999 | קארטינג (בתשלום נוסף) |
| קיר טיפוס | 2011 | קיר טיפוס (בתשלום נוסף) |
| קליע | 2011 | שיגור המבקרים לשמים בקפסולה (בתשלום נוסף) |
| טוויסטר | 1999 | מתקן מתהפך באוויר |
| מצנחים | 1992 | מתקן בצורת מצנחים שעולים לגובה ונופלים בחזרה |
| גרין לנטרן | 2011 | רכבת בעמידה (הנוסעים עומדים במהלך הנסיעה), הכוללת 5 היפוכים |
| סופרמן - טיסה אולטימטיבית | 2003 | רכבת הרים "מעופפת", בה הנסיעה מתבצעת בשכיבה ויוצרת תחושה של מעוף |
רשימת האטרקציות > פארקים נוספים של הרשת

סיקס פלאגס מג'יק מאונטיין, לוס אנג'לס, קליפורניה
סיקס פלאגס דיסקברי קינגדום, ליד סן פרנסיסקו, קליפורניה
סיקס פלאגס אובר ג'ורג'יה, אטלנטה, ג'ורג'יה
סיקס פלאגס גרייט אמריקה, שיקגו, אילינוי
סיקס פלאגס קנטקי קינגדום, לואיוויל, קנטקי
סיקס פלאגס אמריקה, בולטימור/וושינגטון די. סי., מרילנד
סיקס פלאגס סנט לואיס, יוריקה, מיזורי
סיקס פלאגס גרייט אדוונצ'ר, ג'קסון, ניו ג'רזי
גרייט אסקייפ, לייק ג'ורג', ניו יורק
סיקס פלאגס ניו אינגלנד, ספרינגפילד, מסצ'וסטס
סיקס פלאגס אובר טקסס, ארלינגטון, טקסס
סיקס פלאגס פיאסטה טקסס, סן אנטוניו, טקסס
לה רונדה, מונטריאול, קנדה
סיקס פלאגס מקסיקו, מקסיקו סיטי, מקסיקו
הערות שוליים

↑  "Six Flags Great Adventure To Become The World’s Largest Theme Park In 2013" ניו ג'רזי היום, מקור: 30 באוגוסט 2012
↑  אתר האינטרנט של הפארק המקורי
↑  "zumanjaro-drop of doom" סרטון הדמיה של המתקן, האתר הרשמי של הפארק
| --- | --- |
בקרת זהויות :  VIAF: 315526376   WorldCat (עם VIAF): 315526376 
רכבת ההרים מכונת הצרחות האמריקנית
קינגדה קה רכבת ההרים הגבוהה בעולם
פנורמת קו הרקיע של הפארק. משמאל לימין: קינגדה קה, אל טורו, רעמים מתגלגלים, מכונת הצרחות האמריקאית (הוסרה), סופרמן: טיסה אולטימטיבית, באטמן ורובין (הוסרה) וניטרו.
המזרקה בתקופת הסתיו
רכבת ההרים ניטרו
באטמן:הנסיעה
מבנה רכבת הר הגולגולות
שער הכניסה לאזור
שלט הכניסה לפארק הלאומי של באגס באני
שער הכניסה לממלכת הזהב
מרכז המשחקים בטיילת
מבט כללי על הטיילת
אנדור רווס

| --- | --- |

 לידה:  4 באוקטובר 1890 Hlohovec, האימפריה האוסטרו-הונגרית 
 פטירה:  13 ביוני 1970 (בגיל 79) מדריד, ספרד 
 שם לידה:  Andor Révész 
 מדינה:  הונגריה, ספרד 
 מקום מגורים:  ספרד 
 שם עט:  Andrés Révész 
 שפות היצירה:  ספרדית, גרמנית, הונגרית, צרפתית, אנגלית 
 פרסים והוקרה:  מפקד במסדר איזבלה הקתולית 
 
אנדור רווס (בהונגרית: Révész Andor;‏ גאלגוץ, 4 באוקטובר 1890 – מדריד, 13 ביוני 1970) היה עיתונאי וסופר, מתרגם יהודי-הונגרי-ספרדי. עם פרוץ מלחמת העולם הראשונה השתקע בספרד, ועבודתו קשורה בעיקר לשם. הוא כתב למעלה מששים ספרים בשלוש שפות לפחות.
קורות חייו ועבודתו

אנדור רווס נולד במשפחה יהודית בגלגוץ שבהונגריה העליונה. בגיל שבע כתב שיר על הנסיך ארפאד, כובש המולדת. עקב העברתו של אביו המורה, הוא סיים בית ספר תיכון בסומבטהיי, למד איטלקית ברייקה (אז הונגריה) ולאחר מכן למד שפה וספרות צרפתית באוניברסיטאות בודפשט ופריז. בסיום לימודיו באוניברסיטה, החל ללמד גרמנית וצרפתית בגימנסיה הריאלית ביוז'פווארוש, בבודפשט, תוך פרסום בכתב העת הספרותי אמנותי החשוב ניוגט ובמגזינים ספרותיים זרים.
בשנת 1914 נסע לפריז לסיור לימודי, שם התחתן עם בחורה בלגית. משם ברח לספרד עקב פרוץ מלחמת העולם הראשונה. במהירה הפך לעמית מערכת בעיתון היומי הספרדי אל סול ולאחר מכן במשך חצי מאה היה עורך מדיניות החוץ של העיתון הספרדי ABC.
ממדריד, במהלך כל המלחמה, הוא דיווח בקביעות על המצב בספרד הנייטרלית עבור העיתון אשט בבודפשט. עבודתו כעיתונאי הייתה מוצלחת בצורה יוצאת דופן, הוא ערך ראיונות עם ראשי ממשלה ומדינאים שונים נוספים, אפילו עם אלפונסו השלושה עשר, מלך ספרד. בין הדיווחים של רווס הופיע מאמר ארוך יותר גם על מינויו של בלה סילארד לראש המחלקה לרדיולוגיה באוניברסיטת מדריד.
הוא התאפיין במוסר עבודה יוצא דופן ובידע מילוני עצום. בנוסף למאמריו ותרגומיו שפורסמו בעיתונים ובכתבי עת, הוא פרסם רומנים וסדרה של כרכי מחקר בנושא מדיניות חוץ. יותר משישים ספרים שלו יצאו לאור, אך רבים מכתביו לא פורסמו. הוא כתב את יצירותיו בעיקר בצרפתית ובספרדית. מלבד מאמריו ידועה עבודתו העיקרית היחידה בהונגרית, עבודת הדוקטורט שלו: "רעיון המוות בשירת ויון".
ניתן לחלק את יצירותיו הספרותיות לשלוש קבוצות. הרומנים הביוגרפיים שלו זכו להצלחה רבה. הוא גם כתב את חייה של אלאונורה דוסה (Eleonora Duse), שחקנית איטלקית פופולרית מאוד באותה תקופה, אך התעניינותו הופנתה בעיקר כלפי גנרלים גדולים ופוליטיקאים צבאיים. הדוכס מאלבה באותה תקופה (Jacobo Fitz-James Stuart y Falcó) כתב הקדמה לביוגרפיה שלו על ארתור ולסלי, הדוכס הראשון מוולינגטון, שמילא תפקיד חשוב במלחמת העצמאות הספרדית נגד נפוליאון. הוא הקדיש את עבודתו על חייו של דמות חשובה במלחמת הירושה הספרדית, ג'ון צ'רצ'יל, הדוכס הראשון ממרלבורו, לווינסטון צ'רצ'יל. הוא הקדיש כרך לגנרל Ramón María Narváez, דמות משמעותית בהיסטוריה של ספרד של המאה ה-19 בשם "דיקטטור ליברלי". אולם הנושא האהוב עליו היה סיפורי אהבה: ספרו "חיי אהבה" כולל שלושים ושניים רישומים ביוגרפיים מאז קלאופטרה ועד לגברת עם הקמליות.
בין ספריו הפוליטיים שנכתבו בספרדית היה חשוב הכרך "אוסטריה-הונגריה והמלחמה" (Austria-Hungría y la guerra) שפורסם במדריד ב-1917, שהמלוכה כ"מעצמת שלום" היא עמוד תווך חשוב ומאזן של אירופה. הוא ניסה להשפיע על דעת הקהל של ספרד, שהייתה נייטרלית במלחמת העולם הראשונה, באמצעות דוגמה של מדיניות לאום למופת. אבל מאוחר יותר כתב על המהפכה הרוסית וההונגרית, הבלקן, התקופה שכללה את שתי מלחמות העולם תחת הכותרת "שלושים שנים טרגיות (1914–1945)", ולאחר מכן כתב גם על המלחמה הקרה.
רווס פרסם גם כמה רומנים (של ספרות יפה), אבל אלה גרמו לתגובה צנועה יותר. ככתב וכדובר, הוזמן על ידי אוניברסיטאות ומשרדי חוץ, הוא טייל כמעט בכל העולם.
הנצחה

פרננדו דיאז פרז ואיגנסיו שמולקה וידה פרסמו כרך ביוגרפי דו-לשוני על עבודתו בשנת 2015 בתמיכת קרן התרבות הלאומית ושגרירות הונגריה במדריד בשם "אנדור רווס, גשר באירופה השסועה".
עיטורים

מפקד המסדר הקתולי של איזבלה (Orden de Isabel la Católica)(אנ')
לקריאה נוספת

↑ Anderle 2006: Anderle Ádám: A magyar-spanyol kapcsolatok ezer éve. Szeged: Szegedi Egyetemi Kiadó. 2006. (Rónai: Zoltán Rónai: (אנדרלה 2006: אדם אנדרלה: אלף שנים של יחסי הונגריה-ספרד. סגד: בית ההוצאה לאור של אוניברסיטת סגד. 2006)
↑ Rónai: Rónai Zoltán: Nemcsak egy madridi levél: Révész Andor munkásságáról. Tiszatáj, (1994. március) 69. o. Hozzáférés: 2019. szeptember 26. (לא רק מכתב ממדריד: על עבודתו של אנדור רווס. טיסטאי, (מרץ 1994)
אנדרטת גדוד 71

| --- | --- |

 מידע כללי
 על שם:  חללי גדוד 71 של חטיבה 188 במערכות ישראל השונות
 מיקום:  צומת הבשן במפגש כביש 98 וכביש 87
 מדינה:  ישראל ישראל
 נגישות:  פתוח לקהל הרחב
 הקמה ובנייה
 תקופת הבנייה:  ?–1974
 תאריך פתיחה רשמי:  1974 
 קואורדינטות:  33°00′56″N 35°50′11″E﻿ / ﻿33.015657°N 35.836342°E﻿ / 33.015657; 35.836342
  (למפת אצבע הגליל מוגדלת) אנדרטת גדוד 71(למפת אצבע הגליל רגילה) אנדרטת גדוד 71(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת גדוד 71(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום אנדרטת גדוד 71
 
אנדרטת גדוד 71 היא אנדרטה הנמצאת ברמת הגולן בצומת בשן במפגש כביש 98 עם כביש 87. האנדרטה הוקמה ב-1974 על ידי לוחמי גדוד השריון 71.
גדוד 71 במלחמת יום הכיפורים

גדוד 71 (רשף) הוקם ערב מלחמת יום הכיפורים ב-5 באוקטובר 1973. הגדוד הורכב מפלוגה של חיילים מבה"ד 1 ושתי פלוגות שאוישו על ידי מדריכים מבית הספר לשריון ומדריכים מבסיס צאלים.
הגדוד עמד בקרבות קשים בבלימת הסורים בגזרת הר חרמונית - עמק הבכא תחת פיקוד חטיבה 7. בקרבות אלה נהרגו קצינים ולוחמים רבים מהגדוד ביניהם המג"ד משולם רטס והסמג"ד גדעון ויילר. הגדוד הפסיק לתפקד כגדוד והטנקים שנותרו סופחו לגדוד 77 של חטיבה 7.
לאחר מכן הוקם הגדוד מחדש על בסיס חיילים שחזרו מחו"ל תחת פיקוד עמוס כץ, ולחם בפריצה למובלעת הסורית. ב-12 באוקטובר כבש הגדוד את מזרעת בית ג'אן.
לאחר המלחמה סופח הגדוד לחטיבה 188 שהוקמה מחדש והפך לגדוד סדיר בה.
האנדרטה

בתוך גלעד אבנים נבנתה במה מעוגלת וממנה יוצא מבנה פיסולי הכולל שני קני תותחים המוטים מעלה לשני הצדדים וביניהם ניצבים מוטות היוצרים מבנה של לפיד זיכרון. לפני הבמה יש שלוש קסדות פלדה. בחזית במת האבן נכתב: לזכר בחירי חיילי ומפקדי עוצבת ברק שנפלו על ארבעת רכסים אלו בחוסמם בשריונם ובגופם את הפולש הסורי. כבוד ותהילה לגיבורים. הוקם על ידי גדוד 71 חטיבה 188.
ליד האנדרטה יש תורן ועליו דגל ישראל ושלט הסבר על גדוד 71.
שמות הנופלים חקוקים באנדרטת חטיבה 188.
אנדרטה נוספת נמצאת במחנה יונתן הסמוך לצומת רוויה שעל כביש 959 בקרבת מקום.
הערות שוליים

↑  גלעד אנדרטה לנופלים מגדוד 71 רשף, באתר יזכור של משרד הביטחון.
גבי לוי

גבריאל (גבי) לוי (נולד בשנת 1944) הוא דיפלומט ישראלי בדימוס, שכיהן כשגריר ישראל באוסטרליה ובטורקיה.
ביוגרפיה

לוי נולד ב-1944 לחיים וקדן (לינדה) בעיר ברגמה, שבנפת איזמיר בטורקיה. בשנת 1949 עלתה משפחתו לישראל. גדל והתחנך בבית הספר העממי "הרצל" שביהוד, ומאוחר יותר עבר לפנימייה צבאית בסמוך לבית הספר הריאלי שבחיפה.
לאחר סיום לימודיו התיכוניים התגייס לשירות חובה בצה"ל. הוא עבר קורס קציני שריון, וחתם שנתיים וחצי נוספות בקבע. במסגרת שירותו הצבאי פיקד על פלוגת טנקים, ועד פרישתו הועלה לדרגת רב-סרן. הוא לחם במלחמת ששת הימים ובמלחמת יום הכיפורים.
בשנת 1973 סיים את לימודיו האקדמיים לתואר ראשון בחוגים למזרח תיכון וגאוגרפיה באוניברסיטת תל אביב. לאחר מכן ניגש למבחני צוערים במשרד החוץ, אותן עבר בהצלחה. הוא החל את עבודתו כמזכיר בקונסוליית ישראל בג'מייקה.
בשנת 1999 מונה לשגריר ישראל באוסטרליה. ב-4 בפברואר 2001 הוחלט להרחיב את תפקידו גם לונואטו ואיי שלמה. בשנת 2007 מונה לשגריר ישראל באנקרה, בירת טורקיה. ב-14 בנובמבר 2009 הותקף ביידוי ביצים בידי סטודנטים טורקים לאחר שהגיע להרצות בטרבזון חודש אחר כך ארגן אירוע עבור חגיגות יום העצמאות. אולם הכנס הוחרם על ידי נציגי טורקיה, ואף אחד לא הגיע אליו. לאחר המשט לעזה (2010), שכונה אחר-כך "משבר המרמרה", גורש לוי חזרה לישראל על ידי נשיא טורקיה, עבדוללה גול.
בשנת 2014 הוזמן על ידי רג'פ טאיפ ארדואן לחנוך בית כנסת ששוקם על ידי ממשלת ארדואן בעיר הולדתו של לוי.
הערות שוליים

↑  מינויים בשירות החוץ – החלטה מספר 2890 של הממשלה מיום 04.02.2001, משרד החוץ
↑  תיעוד מיוחד: שגריר ישראל בטורקיה הותקף במטח ביצים, באתר ‏מאקו‏, 4 בנובמבר 2009
↑  ארדואן תוקף: "מדיניות ישראל ביום הנכבה רוויה באלימות", באתר ‏מאקו‏, 17 במאי 2011
↑  איתמר אייכנר, השגריר שארדואן גירש הוזמן לחנוך בית כנסת, באתר ynet, 22 במאי 2014
חוק ביו-סבר

חוק ביו-סבר הוא חוק בסיסי במגנטוסטטיקה, המתאר את השדה המגנטי הנוצר כתוצאה מתנועה של מטען חשמלי במרחב או מזרם. מבחינה זו הוא תקבילי לחוק קולון באלקטרוסטטיקה. החוק קרוי על שמם של ז'אן-בטיסט ביו ופליקס סבר.
החוק בניסוח מתמטי:
d{\vec {B}}={\frac {\mu _{0}}{4\pi }}{\frac {\ \ q{\vec {v}}\times {\hat {r}}}{r^{2}}}={\frac {\mu _{0}}{4\pi }}{\frac {Id{\vec {l}}\times {\hat {r}}}{r^{2}}}={\frac {\mu _{0}}{4\pi }}{\frac {Id{\vec {l}}\times {\vec {r}}}{r^{3}}}
כאשר:
{\frac {\mu _{0}}{4\pi }} הוא הקבוע המגנטי במערכת SI (המקביל לקבוע קולון המופיע בהקשר של השדה החשמלי), וערכו הוא  \ 10^{-7}N/A^{2}. על-מנת לעבור למערכת יחידות cgs יש להחליפו ב- {\frac {1}{c}}, כאשר c היא מהירות האור בריק;
q הוא גודל המטען היוצר את השדה;
v היא מהירות המטען;
I הוא הזרם החשמלי;
dl הוא וקטור אורך דיפרנציאלי לאורך הזרם;
{\hat {r}} הוא וקטור יחידה, המחבר את מיקום המטען או קטע הזרם היוצר את השדה לנקודה שבה נמדד השדה;
r הוא המרחק בין המטען או קטע הזרם היוצר את השדה לנקודה שבה נמדד השדה.
הנוסחה שלעיל היא נוסחה לחלק דיפרנציאלי של השדה המגנטי, הנוצר מקטע זרם קטן. על-מנת למצוא את השדה המגנטי שנוצר על ידי התפלגות של מטענים או תיל עם זרם, יש לבצע אינטגרציה על הנוסחה:
חוק ביו-סבר באווירודינמיקה

חוק ביו-סבר משמש גם לחישובים של מהירות המושרית מקווי מערבולת בתורת האווירודינמיקה (תורה זו היא כמעט מקבילה למגנטוסטטיקה; למשל, מערבולות מתאימות לזרם, ומהירות מושרית מתאימה לעוצמת השדה המגנטי).
המהירות המושרית בנקודה נתונה, כתוצאה מקו מערבולת עם אורך אינסופי היא:
כאשר:
\Gamma  היא עוצמת המערבולת
d הוא המרחק האנכי בין הנקודה וקו המערבולת.
זהו מקרה קצה של הנוסחה למקטעי מערבולת מאורך סופי:
כאשר  A ו־ B הן זוויות (חיוביות או שליליות) בין קו המערבולת ושני קצות המקטעים.
ראו גם

חוק אמפר
ז'אן-בטיסט ביו
פליקס סבר
מגנטיות
הערות שוליים

↑  זהו הערך הישן של  \mu _{0}. ב-20 במאי 2019 השתנתה ההגדרה של האמפר, וכתוצאה ממנה גם ההגדרה של  \mu _{0}. מרגע זה  \mu _{0} הוא ערך שנמדד באופן נסיוני, אבל לכל שימוש מעשי ערכו לא השתנה.
| --- | --- |
בקרת זהויות :  GND: 4772813-9
הקבינט של שולץ

| --- | --- |
 
 
 החתימה על ההסכם הקואליציוני, דצמבר 2021
 מידע כללי
 8 בדצמבר 2021 – מכהן (שנתיים)
 תחום שיפוט:  גרמניה גרמניה
 קנצלר:  אולף שולץ
 סגן הקנצלר:  רוברט האבק
 מפלגה שולטת:  המפלגה הסוציאל-דמוקרטית   המפלגה הדמוקרטית החופשית   מפלגת הירוקים
 סיעות הקבינט:  אנאלנה ברבוק סטפי למקה ג'ם אוזדמיר אן שפיגל וולקר וויסינג בטינה סטארק-ווצינגר מרקו בושמן וולפגנג שמידט ליסה פאוס סווניה שולצה הוברטוס הייל כריסטיאן לינדנר רוברט האבק קלרה גייביץ קרל לאוטרבך כריסטינה למברכט ננסי פזר בוריס פיסטוריוס 
 הקבינט הקודם:  הקבינט הרביעי של מרקל
 
הקבינט של שולץ הוא הקבינט ה-24 והנוכחי של הרפובליקה הפדרלית של גרמניה אשר הושבע ב-8 בדצמבר 2021.
הרכב הקבינט

| משרד | דיוקן | שם | סיעה | סיעה | כהונה |
| --- | --- | --- | --- | --- | --- |
|  הקנצלר |  | אולף שולץ |  | SPD | 8 בדצמבר 2021 - מכהן |
|  סגן הקנצלר  ומשרד הכלכלה והאנרגיה הפדרלי |  | רוברט האבק |  | Greens | 8 בדצמבר 2021 - מכהן |
|  משרד האוצר הפדרלי |  | כריסטיאן לינדנר |  | FDP | 8 בדצמבר 2021 - 6 בנובמבר 2024 |
|  משרד החוץ הפדרלי |  | אנאלנה ברבוק |  | Greens | 8 בדצמבר 2021 - מכהנת |
|  משרד הפנים הפדרלי |  | ננסי פזר |  | SPD | 8 בדצמבר 2021 - מכהנת |
|  המשרד הפדרלי לבינוי ושיכון |  | קלרה גייביץ |  | SPD | 8 בדצמבר 2021 - מכהנת |
|  משרד המשפטים הפדרלי והגנת הצרכן |  | מרקו בושמן |  | FDP | 8 בדצמבר 2021 - 6 בנובמבר 2024 |
|  משרד העבודה והרווחה הפדרלי |  | הוברטוס הייל |  | SPD | 8 בדצמבר 2021 - מכהן |
|  משרד ההגנה הפדרלי |  | כריסטינה למברכט |  | SPD | 8 בדצמבר 2021 - מכהנת |
|  משרד המזון והחקלאות הפדרלי |  | ג'ם אזדמיר |  | Greens | 8 בדצמבר 2021 - מכהן |
|  המשרד למשפחות, האזרחים הוותיקים, הנשים והנוער |  | אנה שפיגל |  | Greens | 8 בדצמבר 2021 - מכהנת |
|  משרד הבריאות הפדרלי |  | קרל לאוטרבך |  | SPD | 8 בדצמבר 2021 - מכהן |
|  משרד התחבורה והתשתיות הדיגיטליות הפדרלי |  | פולקר ויסינג |  | FDP | 8 בדצמבר 2021 - 6 בנובמבר 2024 |
|  המשרד לאיכות הסביבה, שמירת הטבע ובטיחות גרעינית |  | שטפי למקה |  | Greens | 8 בדצמבר 2021 - מכהנת |
|  משרד החינוך והמחקר הפדרלי |  | בטינה שטארק-ואצינגר |  | FDP | 8 בדצמבר 2021 - 6 בנובמבר 2024 |
|  המשרד לפיתוח ושיתוף כלכלי |  | סווניה שולצה |  | SPD | 8 בדצמבר 2021 - מכהנת |
| השר למשימות מיוחדות  וראש לשכת הקנצלר |  | וולפגנג שמידט |  | SPD | 8 בדצמבר 2021 - מכהן |
שביתת פולמן

שביתת פולמן (באנגלית: Pullman Strike) הייתה שביתה שקיים איגוד פועלי הרכבת של ארצות הברית באביב ובקיץ 1894 בראשותו של יוג'ין דבס. השביתה החלה כתוצאה מהרעת תנאיהם של הפועלים במפעל הרכבות של ג'ורג' פולמן, סמוך לשיקגו והתפרסה על פני הארץ כולה. השביתה הוכרעה בכוח צבאי. במסגרת ההשתלטות על השביתה נהרגו 13 פועלים ונפצעו 57.
רקע

בחורף של 1893–1894 שקעה ארצות הברית במיתון עמוק. חברות רבות פיטרו עובדים ושכרם של הנותרים קוצץ. מנהיג פועלי הרכבת, יוג'ין דבס, החל לארגן את איגוד פועלי הרכבת.
פועליו של בית החרושת פולמן לא היו מאוגדים. רובם (כ-10,000 פועלים) התגוררו בעיר פולמן, עיר מיוחדת שהוקמה לצד המפעל ושהונהגה על ידי פולמן כמדינה פרטית. עם זאת פנו פועליו של פולמן לדבס בקריאה להציל אותם מגורלם ולשבש את הטיפול בקרונות פולמן בכל הסדנאות במדינה. במכתב שכתבו לדבס הם תיארו את החיים בעיר פולמן במילים:
שכרנו קוצץ בכמעט 30 אחוז, ושכר הדירה נותר בעינו... פולמן קנה מים מהעירייה [עיריית שיקגו] בשמונה סנט לאלף גלונים ומוכר אותם לנו תמורת רווח של 500 אחוז... גז שעולה 75 סנט לאלף רגל בהייד פארק, צפונית לנו, הוא מוכר לנו ב-2.25$. כאשר אנו באים אליו בטענות הוא טוען שכולנו "ילדיו"... פולמן, האדם והעיירה, הוא סרטן בגוף הציבור.